คือว่าหนูมีเพศสัมพันธ์กับแฟนแรง ขณะมีเพศสัมพันธ์เสร็จรู้สึกเจ็บแสบรอบๆช่องคลอด แล้วก็หายไป ผ่านไป4วันรู้สึกแสบมากตรงข้างๆช่องคลอดตรงที่เนื้อพับอยู่ พอดูก็เห็นเป็นแผลขาวๆเหมือนร้อนใน แต่ตกขาวใสๆมากกว่าปกติ พอซื้อยามาทาแผลก็ใหญ่กว่าเดิม ตกขาวเปลี่ยนเป็นสีเขียว มีกลิ่นเหม็น ไหลออกเยอะมาก รู้สึกกังวลมาก เมื่อไหร่จะหายคะ
สวัสดีค่ะ อาการระคายเคืองอวัยวะเพศและมีตกขาวผิดปกติอาจเกิดจาก1.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ2.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็นได้เช่นกัน3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 การติดโรคติดต่อทางเพศสัมพันธ์เช่นหนองใน เริม หูด ซิฟิลิซแนะนำพบสูตินรีแพทย์เพื่อตรวจร่างกายและตรวจคัดกรองโรคติดต่อทางเพศสัมพันธ์ค่ะการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์ไปก่อนสังเกตอาการถ้าคันช่องคลอดมาก ตกขาวมีเลือดปน บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์